Krieket SA sê ja vir nuwe T20-reeks | Netwerk24
Krieket SA sê ja vir nuwe T20-reeks
08 September 2018 19:37
Die raadslede van Krieket Suid-Afrika (KSA) het Saterdag ten gunste van 'n nuwe T20-reeks in Johannesburg gestem, het KSA in 'n verklaring gesê.
Thabang Moroe / Foto: Gallo Images
Die toernooi sal tussen 9 November tot 16 Desember ses spanne beslis word. Die kommersiële besonderhede soos die gasheerstede en die bepalings sal binnekort bekend gemaak word.
Chris Nenzani, president en voorsitter van die raad, sê hulle het nie getwyfel om die model wat voorgelê is, aan te beveel nie.
"Thabang Moroe, uitvoerende hoof, en sy bestuurspan het met 'n kommersiële model vorendag gekom wat lewensvatbaar is en 'n opwindende en langtermyntoekoms inhou." – Sportredaksie